Bugár, Béla, podpredseda NR SR (2016-09-09):
Pani poslankyňa, počas faktických sa nemôžte prihlásiť, ale teraz otváram možnosť sa prihlásiť ústne do rozpravy, takže keď máte záujem, nech sa páči. Končím možnosť sa prihlásiť ústne do rozpravy, 21 poslancov. (Reakcie z pléna.) No počkajte, kľud. Čo ste taká nervózna? Prečítajte si prvú stranu, tie procedurálne vyberte von. (Povedané so smiechom. Reakcie z pléna.) Počkajte. (Reakcie z pléna.) Tak. Takže Lipšic, Galko, Simon, teda páni poslanci Lipšic, Galko, Simon, Matovič, Poliaček, Poliačik, Blahová, Krajniak, Zemanová. Môžte posunúť ďalej? Cigániková, Grausová, Remišová, Číž, Vašečka, Pčolinský, Klus, Laurenčík, Dostál, Budaj Farkašovský. Ďalej. Kollár, Kaščáková. (Reakcie z pléna.) Nestláčajte nič. Kto sa ešte, kto sa ešte hlási do rozpravy? Otvorte ešte možnosť sa prihlásiť do rozpravy, lebo... Ale len raz stlačte, lebo keď dvakrát stlačíte, tak automaticky sa vymažete. Dobre? Môžte ukázať ten koniec ešte raz? Už by tam mali byť poslanci a poslankyne. No. Pán poslanec Viskupič, Baránik, Osuský, Verešová, Shahzad, Kvorka. (Ruch v sále.) Takže končím možnosť sa prihlásiť do faktických poznámok, 28, teda do rozpravy, 28 poslancov. (Reakcie z pléna.) Páni poslanci, ak ste to raz stlačili, ste prihlásení. Ak dvakrát, tak, bohužiaľ, ste sa vymazali. Ale, ale neexistuje. Keď u 28 poslancov funguje zariadenie, tak asi nefungujete vy. Ešte raz prosím, páni poslanci, keď chcete, tu môžme od rána do večera toto precvičovať. Ešte raz, prosím vás, ukážte druhú stranu, vidíte 8 poslancov. Druhú stranu. Našli ste tam? Našli ste sa niektorí? (Reakcie z pléna.) Tretiu stranu, 9, 10. (Reakcie z pléna.) Dobre, končím možnosť sa prihlásiť do rozpravy a pani poslankyňa Jurinová ešte má sa tam objaviť, áno. A koniec. (Reakcie z pléna.) Aha, pani poslankyňa, aha. (Reakcie z pléna.) Takže koniec. Končil som možnosť sa prihlásiť do rozpravy. Aj vy ste tam boli, pán poslanec, ešte raz. (Reakcia z pléna.) Nevadí to, to vyčistíme, nebojte sa. Ak je niekto dvakrát, tak, samozrejme, vypadne. Len raz môže. Len, len váš problém, páni poslanci, to asi budeme musieť zmeniť ešte aj toto zariadenie, lebo problém je v tom, že sa nevidíte, sa stláčate viackrát a potom niektorí teda vypadnú. Bohužiaľ. Ale to je chyba vaša, a nie tohto zariadenia. Takže 30 poslancov. Prvý v rozprave vystúpi pán poslanec Dostál. Máte slovo. (Reakcie z pléna.) Prepáčte, tak strácate poradie, ak... (Reakcie z pléna.) Stláčali ste sa, ja s tým nič neurobím. Nepočúvam. (Reakcie z pléna.) Páni poslanci, ešte raz. To zariadenie takto funguje. Keď viackrát sa zatlačíte, samozrejme, sa vymažete znovu a tak ďalej. Takže... (Reakcie z pléna.) To je jedno. (Reakcie z pléna.) Nie, počkajte, chcem, chcem, prepáčte, sadnite si na svoje miesto, chcem vám vysvetliť. Pán poslanec, vy ste zatlačili péčko, to znamená procedurálny. V tom momente vás dá ako prvého. To nie je naša chyba, to je vaša chyba. Nechcete vystúpiť v rozprave? (Reakcia z pléna.) Prosím? (Reakcie z pléna.) No nech sa páči, tak máte slovo. (Reakcie z pléna.) Pán poslanec Dostál. Dobre, pani poslankyňa Jurinová. (Reakcie z pléna.) Takže ste na konci, stratili ste poradie. Pán poslanec Lipšic. (Reakcie z pléna.) Pán poslanec Lipšic, nech sa páči, máte slovo.